Source: http://www.bihon.ro/vor-sa-si-consolideze-locul-i-2/1096091
Timestamp: 2019-10-23 10:26:45+00:00

Document:
Vor sa-si consolideze locul I - BIHON
Vor sa-si consolideze locul I
23. aprilie 2012 15:10
CSM Digi este favorita indiscutabilă a turneului
Poloiştii de la CSM Digi doresc să-şi continue victoriile. Crişul e la prima participare.
Primul turneu final al Superligii de polo începe marţii la Oradea sub auspicii dintre cele mai favorabile. Echipa naţională este calificată după 16 ani la Jocurile Olimpice, iar oraşul nostru se pregăteşte să găzduiască în premieră turneul final al Ligii Campionilor. Poloul este fără îndoială jocul de echipă number one la ora actuală, atât în sportul orădean, cât şi în cel românesc.
Turneul final I va marca şi o premieră în poloul orădean din perioada de după Revoluţie, prin participarea a două echipe locale la play-off, CSM Digi şi Crişul.
Spre un nou titlu naţional
CSM Digi, campioana naţională a ultimelor cinci ediţii, vizează continuarea victoriilor şi consolidarea poziţiei de lideră a clasamentului, pentru asigurarea unui nou titlu naţional. Echipa orădeană, care are în lot nu mai puţin de cinci internaţionali care au pus umărul la calificarea naţionalei la Jocurile Olimpice de la Londra, este de altfel favorita indiscutabilă a competiţiei.
„Ne-am pregătit cu atenţie pentru aceste turnee finale. Jucăm acasă, suntem favoriţi şi în mod normal, nu ar trebui să avem probleme, dar meciurile se joacă, nu sunt dinainte câştigate. Noi dorim să evităm eventualele surprize neplăcute pentru noi şi să ne învingem toate adversarele”, ne-a declarat centrul orădean Gheorghe Dunca, unul dintre cei mai vechi componenţi ai echipei CSM Digi.
La rândul său, Crişul participă în premieră la turneele finale ale locurilor I-IV. Formaţia pregătită de antrenorii Eugen Băjenaru şi Liviu Garofeanu este alcătuită doar din juniori şi jucători foarte tineri şi nu poate emite – cel puţin deocamdată – pretenţii în faţa trioului de tradiţie al ultimilor ani, alcătuit din CSM Digi, Dinamo şi Steaua. Echipa Crişul are însă meritul de a se fi calificat la play-off.
Turneul final I debutează marţi La Bazinul Olimpic „Ioan Alexandrescu”, programul zilei inaugurale fiind următorul: ora 16:45, Dinamo – Crişul Oradea; ora 18:15, CSM Digi Oradea – Steaua
CSM Digi 28 27 1 0 546 – 135 82
Dinamo 28 22 2 4 379 – 162 68
Steaua 28 21 1 6 365 – 163 64
Crişul 28 10 1 17 184 – 309 31
Taguri: csm sigi oradea, polo

References: CSM 
 CSM 
 CSM 

CSM 
 CSM 
 CSM 
 CSM 

CSM 
 csm